wannaphong/clean_thaiwikipedia huggingface dataset:
# ปลาซิวหัวตะกั่วอินเดีย
ปลาซิวหัวตะกั่วอินเดีย  เป็นปลาน้ำจืดขนาดเล็กชนิดหนึ่ง จำพวกปลาซิวและปลาท้องพลุ ในวงศ์ปลาตะเพียน (Cyprinidae)

มีลำตัวรูปร่างกว้าง แบนข้างจนริมท้องเป็นสัน ช่วงท้องลึก มีครีบอกแหลมยาว ก้านครีบของครีบท้องยื่นยาวเป็นเส้นเดี่ยว เส้นข้างลำตัวสมบูรณ์ ลำตัวมีลักษณะโปร่งแสงเป็นสีเงินแกมเขียวแววาวสะท้อนแสง มีจุดเด่นคือมีลายเส้นจุดสีน้ำเงินเข้มยาวตั้งแต่ฐานครีบอกไปจนถึงฐานของครีบหาง ด้านหลังของลำตัวจะมีสีเข้ม ครีบต่าง ๆ มีสีเหลืองอ่อนหรือสีส้มปนน้ำตาล

มีความยาวประมาณ 4 เซนติเมตร  พบกระจายพันธุ์ทั่วไปในอนุทวีปอินเดียจนถึงเอเชียตะวันออกเฉียงใต้ที่เป็นแผ่นดินใหญ่และหมู่เกาะต่าง ๆ  สำหรับในประเทศไทยจะพบได้ที่ แหล่งน้ำทางภาคตะวันออกและภาคใต้ตอนบน

มีพฤติกรรมอาศัยอยู่รวมกันเป็นฝูงเล็ก ๆ ในแหล่งน้ำขนาดใหญ่ ที่มีพันธุ์ไม้ต่าง ๆ ขึ้นครึ้ม กินแมลงที่ตกลงน้ำเป็นอาหารหลัก เมื่อตกใจสามารถที่จะกระโดดเหินขนานไปกับผิวน้ำได้เป็นระยะทางสั้น  ๆ

นิยมเลี้ยงเป็นปลาสวยงาม โดยมีชื่อเรียกอื่น ๆ อีก เช่น "ปลาแปบ" หรือ "ปลาท้องพลุ"Chela laubuca  (ปลาแปบ ปลาท้องพลุ)
# ปลาซิวหัวตะกั่วสุโขทัย
ปลาซิวหัวตะกั่วสุโขทัย หรือ ปลาท้องพลุ หรือ ปลาข้าวเม่า ข้าวเม่า ๒  น. ตามพจนานุกรมฉบับราชบัณฑิตยสถาน พ.ศ. 2542  เป็นปลาน้ำจืดขนาดเล็กชนิดหนึ่ง จำพวกปลาซิวและปลาท้องพลุ ในวงศ์ปลาตะเพียน (Cyprinidae)

มีรูปร่างค่อนข้างกว้าง ลำตัวแบนข้างมาก ส่วนท้องเป็นสัน เส้นข้างลำตัวโค้งลงเห็นชัดเจน และขนานกับริมท้อง ครีบอกแหลมยาว ก้านครีบของครีบท้องยื่นยาวเป็นเส้นเดี่ยว ที่หัวและบนหลังตอนหน้าครีบหลังมีจุดสีน้ำเงินเข้ม บนลำตัวหลังช่องเหงือกมีจุดสีดำขนาดใหญ่ 1 จุด และเหนือครีบอกมีจุดสีดำ 4-9 จุด สีของลำตัวทั่วไปเป็นสีขาวอมเขียวแวววาว

มีขนาดโตเต็มที่ประมาณ 7 เซนติเมตร แต่ขนาดโดยเฉลี่ย 4-5 เซนติเมตร จัดเป็นปลาซิวหัวตะกั่ว 1 ใน 2 ชนิดที่พบได้ในประเทศไทย พบกระจายพันธุ์ในลุ่มแม่น้ำเจ้าพระยาตอนบนและแม่น้ำโขง

มีพฤติกรรมอยู่รวมกันเป็นฝูงขนาดเล็กในแหล่งน้ำที่มีพรรณไม้ขึ้นหนาแน่น กินอาหารบริเวณผิวน้ำ เช่น แมลง, ลูกน้ำ, ลูกไร เป็นอาหาร เป็นปลาที่เมื่อตกใจแล้วสามารถกระโดดพ้นน้ำได้สูง

มีสถานะพบในธรรมชาติใกล้สูญพันธุ์แล้ว นิยมเลี้ยงกันเป็นปลาสวยงาม โดยเฉพาะรวบรวมจากแหล่งธรรมชาติจำหน่ายยังต่างประเทศ และในปัจจุบัน ก็สามารถเพาะขยายพันธุ์ในบ่อเลี้ยงได้เป็นผลสำเร็จ
# ปลาตะเพียนแคระ
ปลาตะเพียนแคระ  เป็นปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

มีลักษณะทั่วไปคล้ายคล้ายกับปลาตะเพียน แต่ลำตัวเรียวยาวกว่า ตาโต ปากมีขนาดเล็ก ไม่มีหนวด เกล็ดมีขนาดใหญ่ ลำตัวใสมีสีเหลืองหรือสีน้ำตาลอ่อน ครีบใส ปลายครีบมีสีดำคล้ำ ตัวผู้มีครีบหลังใหญ่กว่าตัวเมีย ครีบก้นมีแต้มสีดำ ด้านหลังมีสีจาง ๆ

มีขนาดความยาว 3-4 เซนติเมตร พบกระจายพันธุ์อยู่เป็นฝูงเล็ก ๆ ในแหล่งน้ำที่มีพืชน้ำขึ้นอย่างหนาแน่นในป่าที่ราบต่ำหรือป่าพรุ พบในภาคตะวันออกและภาคใต้ไทย โดยพบได้ตั้งแต่ตอนเหนือของแหลมมลายู  จัดเป็นปลาที่พบได้น้อย  กินอหารจำพวก สัตว์น้ำหน้าดินและอินทรียสารต่าง ๆ เป็นอาหาร นิยมเลี้ยงเป็นปลาสวยงามหน้า 143, คู่มือปลาน้ำจืด โดย ดร.ชวลิต วิทยานนท์ (กรุงเทพ, พ.ศ. 2547) ISBN 974-484-148-6
# ปลาซิวหัวตะกั่ว
สำหรับปลาในวงศ์อื่น ดูที่: ปลาหัวตะกั่ว

ปลาซิวหัวตะกั่ว หรือ ปลาท้องพลุ เป็นสกุลของปลาน้ำจืดขนาดเล็กจำพวกปลาท้องพลุหรือปลาซิว ในวงศ์ปลาตะเพียน (Cyprinidae) ใช้ชื่อสกุลว่า Laubuka (/ลอ-บู-คา/)

จัดเป็นปลาซิวขนาดกลาง มีลักษณะทั่วไปคือ ลำตัวแบนข้าง สีลำตัวทั่วไปเป็นสีเงินขาว มีลักษณะเด่น คือ มีส่วนท้องที่ลึกและกว้างเหมือนอ้วนหรือท้องป่อง เมื่อจับขึ้นมาแล้ว ส่วนท้องจะแตกได้ง่าย อีกทั้งมีจุดสีเงินเข้มที่ส่วนหัว แลดูคล้ายปลาหัวตะกั่ว จึงเป็นที่มาของชื่อสามัญ มีเส้นข้างลำตัวที่สมบูรณ์ มีก้านครีบท้องยื่นยาวลงมาเป็นเส้นเดี่ยว

เดิมทีปลาในสกุลนี้ถูกจัดให้อยู่ในสกุล Chela มีพฤติกรรมรวมฝูงเป็นฝูงเล็ก ๆ กินแมลงที่ตกลงน้ำเป็นอาหารหลัก โดยมีปากที่เชิดขึ้นด้านบน นอกจากนี้แล้วเมื่อตกใจจะสามารถกระโดดขึ้นขนานไปกับผิวน้ำได้เหมือนปลาขวานบิน ซึ่งเป็นปลาในกลุ่มปลาคาราซิน

พบกระจายพันธุ์ทั่วไปในอนุทวีปอินเดียจนถึงเอเชียอาคเนย์จนถึงแหลมมลายูและหมู่เกาะต่าง  ๆ ของอินโดนีเซียซึ่งพบได้ในทวีปอเมริกาใต้ในประเทศไทยจะพบได้ 2 ชนิดGenus: Laubuca 

การจำแนก
 Laubuka brahmaputraensis Kulabtong, Suksri & Nonpayom, 2012Kulabtong, S., Suksri, S. & Nonpayom, C. (2012): A new species of genus Laubuca Bleeker, 1860 cyprinid fish from Bangladesh (Cypriniformes, Cyprinidae). Biodiversity Journal, 3 (1): 93-95.
 Laubuka caeruleostigmata Smith, 1931 
 Laubuka dadiburjori Menon, 1952 
 Laubuka fasciata (Silas, 1958)
 Laubuka insularis Pethiyagoda, Kottelat, Anjana Silva, Maduwage & Meegaskumbura, 2008
 Laubuka lankensis (Deraniyagala, 1960)
Laubuka latens Knight, 2015
 Laubuka laubuca (Hamilton, 1822) 
 Laubuka ruhuna Pethiyagoda, Kottelat, Anjana Silva, Maduwage & Meegaskumbura, 2008
Laubuka trevori Knight, 2015 Knight, J.D.M. (2015): Description of two new species of Laubuka (Teleostei: Cyprinidae) from River Cauvery, southern India. Zootaxa, 4000 (5): 518–530.  
 Laubuka varuna Pethiyagoda, Kottelat, Anjana Silva, Maduwage & Meegaskumbura, 2008
# หลิน อี้ซิน
หลิน อี้ซิน (; เกิด 5 พฤศจิกายน ค.ศ. 1985) หรือชื่ออังกฤษ ชาร่า หลิน (Shara Lin) เป็นทั้งนักแสดงและนักร้องชาวไต้หวัน และมีผลงานภาพยนตร์ครั้งแรกใน ค.ศ. 2009 ที่มีชื่อว่า เซี่ยเทียนเสียโจ้วชือ โดยรับบทเป็นนางเอกของเรื่อง

 ประวัติ 
หลิน อี้ซิน ได้รับความสนใจในเว็บไซต์ยูทูบอย่างมาก จากการเล่นดนตรีพร้อมกันถึง 3 ชนิดในเพลงเดียว ซึ่งได้แก่ ไวโอลิน, กู่เจิง และเปียโน台湾のキレイなお姉さんによる「一人女子十二楽坊」的な動画   โดยมีผู้เข้าชมร่วมล้านรายภายในระยะเวลา 2 วัน และยังคงได้รับความสนใจเรื่อยมา โดยมีผู้แสดงความชื่นชมต่อคลิปดังกล่าวเป็นจำนวนมาก ตลอดจนได้รับความนิยมอย่างสูงในโซเชียลเน็ตเวิร์กของจีนShara Lin Yixin: “Dancing Diva” With Piano, Violin, & Zither  

ผลงานด้านภาพยนตร์
 Summer Times (2009)
 Monga (2011)
 I Love You So Much (2012)
 Piano Trojan (2013)
 A Good Wife 親愛的，我愛上別人了(2013)
 Peace in Love (2014)
 First Kiss (2014)

ผลงานด้านละครโทรทัศน์
 Year English title Mandarin title Role Notes 2016  Better Man 我的極品男友  Wu Yi-an   2017  Taste of Life 甘味人生  Kai-shen Shara Lin at hkmdb.comShara Lin at chinesemov.com
# ดานิเอล ปาเชโก
ดานิเอล "ดานิ" ปาเชโก โลบาโต  เกิดเมื่อวันที่ 5 มกราคม ค.ศ. 1991 เป็นนักฟุตบอลชาวสเปน เกิดในเมืองปิซาร์รา จังหวัดมาลากา ปัจจุบันเล่นให้กับสโมสรฟุตบอลเฆตาเฟ ปาเชโกเล่นในชุดเยาวชนกับมาลากา, บาร์เซโลนา และลิเวอร์พูลตั้งแต่ปี 2001 และในปี 2009 ได้ถูกนอริชซิตี, อัตเลติโกเดมาดริด และราโยบากาโน ยืมตัวไปเล่น ปาเชโกถนัดในตำแหน่งกองหน้าและบางครั้งยังเล่นเป็นกองกองกลางแนวรุกได้อีกด้วย
# ค่ายมวยไทย ป.ประมุข
ค่ายมวยไทย ป.ประมุข หรือ ค่ายมวย ป.ประมุข  เป็นค่ายมวยไทยที่ อำเภอบางคล้า จังหวัดฉะเชิงเทรา ซึ่งตั้งอยู่ริมแม่น้ำบางปะกงแฉปม"บัวขาว"ล่องหน เหตุเพราะบาดเจ็บ-เหนื่อยล้า ไม่ใช่ใจแตกหึ่ง!เหตุบัวขาวล่องหนเดี้ยง-เหนื่อย-เบื่อเดินสาย โดยได้รับการก่อตั้งขึ้นตั้งแต่ พ.ศ. 2517 ในชื่อ ค่ายมวยลูกตลาดใหม่ โดยกำนันประมุข โรจนตัณฑ์ (กำนันแก๊) ก่อนที่จะเปลี่ยนชื่อค่ายเป็น ป.ประมุข ใน พ.ศ. 2540 ค่ายมวยดังกล่าวนี้เป็นที่รู้จักทั้งในและต่างประเทศ และได้รับการกล่าวขานอย่างลือลั่นใน พ.ศ. 2555 เมื่อครั้งที่เกิดกรณีพิพาทระหว่าง ค่ายมวยไทย ป.ประมุข กับนักมวยไทยชื่อ บัวขาว ป.ประมุข ด้วยปัญหาด้านข้อตกลงบางประการ'บัวขาว' ในวันที่ไม่มี 'ป.ประมุข' ก่อนที่ปัจจุบัน ได้มีการทำสัญญาส่วนแบ่งในการแข่งขันแต่ละครั้งที่ 60 เปอร์เซ็นต์สำหรับบัวขาว และ 40 เปอร์เซ็นต์สำหรับค่ายมวย ส่วนในกรณีบัวขาวออกงานอื่นๆ บัวขาวจะได้รับส่วนแบ่งที่ 75 เปอร์เซ็นต์ และทางค่ายมวยจะได้รับส่วนแบ่งที่ 25 เปอร์เซ็นต์

ครั้งหนึ่ง ได้มีรายการโทรทัศน์จากประเทศญี่ปุ่นมาถ่ายทำรายการที่ค่ายมวยแห่งนี้ โดยมีเนื้อหาเป็นเรื่องราวของนักแสดงตลกชาวญี่ปุ่นที่มาเรียนวิชามวยไทย จาก สุรชัย เจนมณี ผู้เป็นเทรนเนอร์ชาวไทย และ นำศักดิ์น้อย ยุทธการกำธร ร่วมแสดง ซึ่งได้รับความสนใจจากผู้ชม และปัจจุบัน ได้มีการเปิดค่ายมวยไทย ป.ประมุข ที่ประเทศจีน

 นักมวยที่มีชื่อเสียง 

 มวยไทย 
 นำศักดิ์น้อย ยุทธการกำธร
 บัวขาว ป.ประมุข

 มวยสากล 
 คมพยัคฆ์ ป.ประมุข
 พรสวรรค์ ป.ประมุข
# มีโกเร็ง
มีโกเร็ง  แปลตรงตัวว่าบะหมี่ผัด หรือบางครั้งเรียกว่า หมี่โกเร็ง เป็นอาหารที่พบทั่วไปในอินโดนีเซีย สิงคโปร์ มาเลเซีย เป็นการนำบะหมี่สีเหลืองมาผัดกับกระเทียม หอมหัวใหญ่หรือหัวหอม ใส่ไก่หรือเนื้อ พริก ผัก มะเขือเทศ ไข่ และผักดอง ในอินโดนีเซียจะพบอาหารนี้ได้ทั่วไป จัดเป็นอาหารที่มีรสเผ็ด มีโกเร็งแบบของอินโดนีเซียเป็นที่นิยมในต่างประเทศด้วย โดยเฉพาะออสเตรเลียและนิวซีแลนด์

อาหารนี้มาจากบะหมี่ผัดของจีนที่เรียกว่าเฉ่าเมี่ยน โดยชาวจีนที่อพยพมาสู่อินโดนีเซียและมาเลเซียเป็นผู้นำเข้ามา คล้ายกับยากิโซบะของญี่ปุ่น เพียงแต่มีโกเร็งใช้เครื่องปรุงแบบอินโดนีเซีย เช่นใช้ซีอิ๊วหวาน เปลี่ยนจากหมูเป็นกุ้ง ไก่ หรือเนื้อสัตว์อื่น ๆ เนื่องจากผู้บริโภคเป็นมุสลิม

 รวมรูป
# เซิน หง็อก ถั่ญ
เซิน หง็อก ถั่ญ  เป็นนักการเมืองชาตินิยมและนิยมสาธารณรัฐในกัมพูชา มีประวัติการต่อสู้ที่ยาวนานในฐานะกบฏผู้ต่อต้านรัฐบาลและได้เป็นนายกรัฐมนตรีในเวลาสั้น ๆ

 ชีวิตช่วงแรก 
เซินเกิดที่เมืองจ่าวิญ ในเวียดนามใต้เมื่อ 7 ธันวาคม พ.ศ. 2451 บิดาเป็นชาวเขมรต่ำ มารดาเป็นลูกครึ่งจีน-เวียดนามCorfield (2009), p. 35  ผ่านการศึกษาในไซ่ง่อนและปารีส เรียนกฎหมายอีก 1 ปีแล้วจึงกลับสู่อินโดจีน โดยมาทำงานเป็นพนักงานฝ่ายปกครองในโพธิสัตว์และอัยการในพนมเปญก่อนจะเป็นรองผู้อำนวยการสถาบันพุทธศาสนาKiernan B (2004), p. 21  เซินร่วมมือกับปัช เชือน ออกหนังสือพิมพ์ภาษาเขมรฉบับแรกชื่อ นครวัต เมื่อ พ.ศ. 2479 แนวคิดของหนังสือพิมพ์นี้คือเรียกร้องให้ชาวเขมรต่อต้านการครอบงำทางการค้าของต่างชาติ และเริ่มต้นธุรกิจของตนเอง แนวคิดของทัญเป็นพวกฝ่ายขวา นิยมสาธารณรัฐ ทำให้เขากลายเป็นฝ่ายตรงข้ามกับพระนโรดม สีหนุเขายังให้การสนับสนุนความร่วมมือระหว่างเอเชียและสนับสนุนการสอนภาษาเวียดนามในโรงเรียน

 ความเกี่ยวข้องกับรัฐบาล 
หลังจากการต่อต้านฝรั่งเศสใน พ.ศ. 2482 เซินได้ลี้ภัยไปยังญี่ปุ่นและกลับมาเมื่อพระนโรดม สีหนุประกาศเอกราชของกัมพูชาเมื่อ 12 มีนาคม พ.ศ. 2488 ระหว่างการยึดครองของญี่ปุ่น และได้เป็นนายกรัฐมนตรีในเดือนสิงหาคม เมื่อมีการฟื้นฟูอำนาจของฝรั่งเศสในเดือนตุลาคม เซินถูกจับกุมและถูกส่งตัวไปยังไซ่ง่อนและฝรั่งเศสโดยลำดับKiernan, p.51 ผู้ที่สนับสนุนเขาหลายคนเข้าร่วมกับเขมรอิสระเพื่อต่อสู้กับเจ้าอาณานิคม เซินได้กลับสู่กัมพูชาเมื่อ พ.ศ. 2494 แต่เขาปฏิเสธตำแหน่งรัฐมนตรี โดยหันไปร่วมมือกับผู้นำเขมรอิสระหลายคนและออกหนังสือพิมพ์ "แขมร์โกรก" (ខ្មែរក្រោក, Khmer Kraok) เพื่อสนับสนุนให้ต่อต้านการปกครองของฝรั่งเศส และถูกสั่งห้ามพิมพ์อย่างรวดเร็วใน พ.ศ. 2495 หลังจากนั้น เซินจึงออกจากเมืองไปจัดตั้งกลุ่มต่อต้านในเขตป่าของจังหวัดเสียมราฐ

เซินพยายามเข้าควบคุมเขมรอิสระและกลุ่มผู้มีอิทธิพลในท้องถิ่น ซึ่งในจำนวนนี้มีพระนโรดม จันทรังสี และพุทธ ฉายสนับสนุนการเป็นผู้นำของเขา หลังกัมพูชาได้รับเอกราช เซินได้รับการสนับสนุนมากจากชาวแขมร์กรอมแต่มีอิทธิพลน้อยภายในประเทศกัมพูชา และยืนอยู่ตรงข้ามกับกลุ่มฝ่ายซ้าย

 เขมรเสรี 
หลังจากสงครามอินโดจีนครั้งแรกสงบลงเมื่อ พ.ศ. 2497 เซินได้จัดตั้งกองทหารที่เรียกเขมรเสรีในฐานที่มั่นเดิมของเขาที่เสียมราฐเพื่อต่อต้านพระนโรดม สีหนุ ซึ่งทรงเริ่มเห็นว่าเขาเป็นศัตรูสำคัญ ใน พ.ศ. 2502 กลุ่มเขมรเสรีกล่าวหาว่าพระนโรดม สีหนุเป็นคอมมิวนิสต์เพราะร่วมมือกับเวียดนามเหนือKiernan, p.186 เซินได้เคลื่อนไหวตามแนวชายแดนไทยและเวียดนามใต้ และตั้งสถานีวิทยุออกอากาศโจมตีพระนโรดม สีหนุ หลังการรัฐประหาร พ.ศ. 2513 ทัญได้รับเชิญให้เข้าร่วมรัฐบาลสาธารณรัฐเขมรของลน นล และนำกองกำลังเขมรเสรีเข้าร่วมด้วย  

ใน พ.ศ. 2515 เซินได้ขึ้นเป็นนายกรัฐมนตรี แต่หลังจากเป็นเป้าหมายของการวางระเบิด (คาดว่าดำเนินการโดยฝ่ายของ ลน นน) เซินจึงลี้ภัยไปเวียดนามใต้ หลังจากที่ฝ่ายเวียดนามเหนือได้รับชัยชนะ เซินถูกจับกุมในเวียดนามใต้ และถูกคุมขังจนเสียชีวิตในคุกเมื่อ 8 สิงหาคม พ.ศ. 2520 รวมอายุได้ 69 ปี
# รายชื่อเมืองในประเทศลาว
นี่คือรายการของเมืองในประเทศลาวซึ่งเป็นประเทศในทวีปเอเชีย

 เมือง ประชากร พิกัดภูมิศาสตร์ แขวง เวียงจันทน์ (เมืองหลวง) 196,731   นครหลวงเวียงจันทน์ ปากเซ 88,332  จำปาศักดิ์ ไกสอน พมวิหาน 66,553  สุวรรณเขต หลวงพระบาง  47,378  หลวงพระบาง  ซำเหนือ  38,992  หัวพัน โพนสะหวัน 37,507  เชียงขวาง ท่าแขก 26,200  คำม่วน  เมืองไซ 25,000อุดมไซ วังเวียง  25,000  เวียงจันทน์ ปากซัน 21,967  บอลิคำไซ  อัตตะปือ   อัตตะปือ  ห้วยทราย  บ่อแก้ว หลวงน้ำทา  หลวงน้ำทา พงสาลี   พงสาลี  ไชยบุรี   ไชยบุรี สาละวัน   สาละวัน  เซกอง   เซกอง 

ดูเพิ่ม
 แขวงของประเทศลาว
 เมืองของประเทศลาว
# เอโนชิมะ
เอโนชิมะ  เป็นเกาะริมชายฝั่งขนาดเล็กที่มีเส้นผ่าศูนย์กลางประมาณ  ตั้งอยู่บริเวณปากแม่น้ำคาตาเซะที่ไหลสู่อ่าวซางามิในจังหวัดคานางาวะ ประเทศญี่ปุ่น เอโนชิมะเป็นส่วนหนึ่งของนครฟูจิซาวะ การเดินทางไปสู่เกาะมีสะพานเชื่อมต่อระหว่างแผ่นดินใหญ่กับตัวเกาะ

ประวัติ

 ยุคคลาสสิก 
เทพีเบ็นไซเต็ง (Benzaiten) ซึ่งเป็นเทพีแห่งดนตรีและความบันเทิง ได้รับการบูชาอยู่บนเกาะนี้ โดยเกาะทั้งหมดอุทิศให้แก่เทพีเบ็นไซเท็น ซึ่งเชื่อกันว่าเป็นผู้ทำให้เกาะนี้โผล่ขึ้นมาจากใต้ทะเลในศตวรรษที่ 6Papinot (1972:82) เกาะนี้ยังเป็นสถานที่สำคัญใน เอโนชิมะ เอ็งงิ (Enoshima Engi) ซึ่งเป็นประวัติศาสตร์ของศาลเจ้าบนเกาะเอโนชิมะ ที่เขียนโดยพระสงฆ์พุทธชาวญี่ปุ่นชื่อ โคเก (Kōkei) ใน ค.ศ. 1047

 สมัยใหม่ 
ในปี ค.ศ. 1880 หลังจากคำสั่งแยกชินโตและพุทธศาสนาของรัฐบาลเมจิใหม่ทำให้พื้นที่ดังกล่าวว่างลง ซามูเอล ค็อกกิง พ่อค้าชาวอังกฤษ ได้ซื้อพื้นที่บนที่สูงส่วนใหญ่ในนามของภรรยาชาวญี่ปุ่นของเขา เขาได้พัฒนาโรงไฟฟ้าและสวนพฤกษศาสตร์ขนาดใหญ่ รวมถึงเรือนกระจกขนาดใหญ่มาก แม้ว่าเรือนกระจกเดิมจะถูกทำลายไปในเหตุการณ์แผ่นดินไหวครั้งใหญ่คันโตปี 1923 แต่สวนพฤกษศาสตร์ (ปัจจุบันเรียกว่า Samuel Cocking Garden) ยังคงเป็นสถานที่ท่องเที่ยวที่มีผู้เยี่ยมชมมากกว่าครึ่งล้านคนต่อปี

ยุคร่วมสมัย
ปัจจุบันเอโนชิมะเป็นจุดศูนย์กลางของโชนัง พื้นที่รีสอร์ทริมชายฝั่งอ่าวซางามิ

 คุณลักษณะ 

กีฬา
เอโนชิมะเคยเป็นสถานที่หลักในการจัดการแข่งขันกีฬาเรือใบ ในการแข่งขันโอลิมปิกฤดูร้อน 19641964 Summer Olympics official report.  Volume 1. Part 1. p. 115. และอีกครั้งในโอลิมปิกฤดูร้อน 2020
# รายชื่อเทศบาลในประเทศไทย
รายชื่อเทศบาลในประเทศไทย ซึ่งเป็นการปกครองส่วนท้องถิ่นรูปแบบทั่วไป โดยจะแบ่งหน้าบทความรายชื่อเป็น เทศบาลนคร เทศบาลเมือง และเทศบาลตำบล

 เทศบาลนคร 

 เทศบาลเมือง 

 เทศบาลตำบล 

มีเทศบาลตำบลทั้งหมด 1,456 แห่ง ข้อมูลเมื่อ พ.ศ. 2551
# ปลาตะเพียนอินเดีย
ปลาตะเพียนอินเดีย หรือ ปลาตะเพียนจุด  เป็นปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

มีลำตัวเรียวยาวแบนข้าง พื้นลำตัวมีสีเหลืองอมชมพู ครีบหลัง ครีบอกและครีบหางมีสีแดงจาง ๆ ขอบหางด้านล่างและด้านบนมีสีดำ ที่โคนครีบหางมีจุดสีดำขนาดใหญ่เห็นได้ชัดเจน ปลาตัวผู้มีรูปร่างเพรียวบางกว่าตัวเมีย และมีครีบต่าง ๆ พริ้วยาวแลดูสวยงามกว่ามาก

มีขนาดความยาวโดยเฉลี่ย 13-15 เซนติเมตร มีพฤติกรรมอยู่รวมกันเป็นฝูง กินอาหาร จำพวกสัตว์น้ำและแมลงขนาดเล็ก มีอายุขัยโดยเฉลี่ย 4 ปี พบกระจายพันธุ์ในพื้นที่น้ำจืดและน้ำกร่อยในอินเดียตอนใต้ เช่น รัฐเกรละ, ทมิฬนาดู และกรณาฏกะ

เป็นปลาที่นิยมเลี้ยงกันเป็นปลาสวยงามDawkinsia filamentosa
# ปลาริชาร์ด ดอว์กินส์
ปลาริชาร์ด ดอว์กินส์  เป็นสกุลของปลาน้ำจืดขนาดเล็กสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า Dawkinsia (/ดอว์-กิน-เซีย-อา/)

โดยเป็นสกุลที่ได้รับการอนุกรมวิธานขึ้นเมื่อ ปี ค.ศ. 2012 โดยแยกออกมาจากสกุล Puntius อนุกรมวิธานโดย โรฮัน เพธิยาโกดา นักวิทยาศาสตร์ชาวศรีลังกา และตั้งชื่อเพื่อเป็นเกียรติแก่ ริชาร์ด ดอว์กินส์ นักชีววิทยาด้านทฤษฎีวิวัฒนาการชาวอังกฤษที่มีชื่อเสียง เนื่องจากปลาสกุลนี้เป็นตัวอย่างที่ดีที่แสดงให้เห็นถึงการวิวัฒนาการอย่างง่าย

เป็นปลาน้ำจืดขนาดเล็กที่พบในประเทศอินเดียและศรีลังกา มีครีบต่าง ๆ ยาวและมีสีสันสวยงาม โดยเฉพาะในตัวผู้ เพื่อที่จะดึงดูดตัวเมีย แต่ขณะเดียวกันก็เป็นจุดอ่อนให้ถูกไล่ล่าได้ง่ายเช่นกัน  นิยมเลี้ยงเป็นปลาสวยงาม[ Sri Lankans name new type of fish after Richard Dawkins ]

การจำแนก
Dawkinsia assimilis (Jerdon, 1849) 
Dawkinsia filamentosa (Valenciennes, 1844)
Dawkinsia singhala (Duncker, 1912) 
Dawkinsia srilankensis (Senanayake, 1985)
# บิเซนเต กวยตา
บิเซนเต กวยตา ปานาเดโร (เกิด 10 มกราคม ค.ศ. 1987) เป็นนักฟุตบอลชาวสเปน ปัจจุบันเล่นให้กับเซลตาเดบิโก ในตำแหน่งผู้รักษาประตู

แหล่งข้อมูลอื่น
Valencia official profile 
BDFutbol profile
Transfermarkt profile
CiberChe stats and bio  
ESPN stats
# จีเอกู อัลวิส
จีเอกู อัลวิส กาเรย์รา (24 มิถุนายน ค.ศ. 1985) หรือคนทั่วไปรู้จักเขาในชื่อ อัลวิส เป็นนักฟุตบอลชาวบราซิล ปัจจุบันเล่นให้กับเซลตาเดบิโกในตำแหน่งผู้รักษาประตู
# นักกีฬาอิสระในโอลิมปิก
นักกีฬาอิสระในโอลิมปิก  หมายถึงนักกีฬาซึ่งต้องการลงแข่งขันโอลิมปิก แต่ไม่สามารถเข้าสังกัดทีมชาติ ของประเทศใดประเทศหนึ่ง ไม่ว่าด้วยเหตุผลใดๆ โดยอยู่ภายใต้ธงโอลิมปิกและเพลงชาติโอลิมปิก เข้าแข่งขันภายใต้รหัสที่แตกต่างกัน ได้แก่ IOP, IOA, OAR  เริ่มปรากฏขึ้นเป็นครั้งแรก ในการแข่งขันโอลิมปิกฤดูร้อนครั้งที่ 25 ประจำปี ค.ศ. 1992 ที่นครบาร์เซโลนา ของราชอาณาจักรสเปน โดยนักกีฬากลุ่มดังกล่าวใช้ชื่อว่า ผู้เข้าร่วมโอลิมปิกโดยอิสระ  ต่อมาในการแข่งขันครั้งที่ 27 ประจำปี ค.ศ. 2000 ที่นครซิดนีย์ ของเครือรัฐออสเตรเลีย นักกีฬาในลักษณะใกล้เคียงกันมีชื่อว่า นักกีฬาโอลิมปิกเฉพาะบุคคล  และในการแข่งขันครั้งที่ 30 ประจำปี ค.ศ. 2012 ที่กรุงลอนดอน ของสหราชอาณาจักร ก็มีนักกีฬาภายใต้รูปแบบใกล้เคียงเช่นกัน โดยเปลี่ยนชื่อไปอีกเป็น นักกีฬาโอลิมปิกอิสระ 

นอกจากนี้ ยังมีกลุ่มนักกีฬาสัญชาติอินเดีย เข้าร่วมการแข่งขันโอลิมปิกฤดูหนาวครั้งที่ 22 ประจำปี ค.ศ. 2014 โดยใช้ชื่อเช่นเดียวกับที่บาร์เซโลนาว่า ผู้เข้าร่วมโอลิมปิกโดยอิสระ  เนื่องจากสมาชิกภาพของสมาคมโอลิมปิกแห่งอินเดีย ถูกระงับลงตั้งแต่เดือนธันวาคม ค.ศ. 2012 ด้วยปัญหาในกระบวนการเลือกตั้งผู้บริหาร แต่เมื่อวันที่ 11 กุมภาพันธ์ ขณะที่การแข่งขันผ่านไป 5 วัน มีการคืนสมาชิกภาพแก่สมาคมโอลิมปิกแห่งอินเดีย นักกีฬากลุ่มดังกล่าวจึงสามารถอยู่ภายใต้ "ทีมชาติอินเดีย" นับแต่วันดังกล่าวเป็นต้นไป

จากการแข่งขันทั้ง 6 ครั้ง นักกีฬาอิสระยังไม่เคยได้รับเหรียญรางวัลจากการแข่งขันโอลิมปิก

 สรุปเหรียญรางวัล 

 โอลิมปิกฤดูร้อน 

 ปีการแข่งขัน นักกีฬา ทอง เงิน ทองแดง รวม อันดับ   58  0  0  0  0  −   4  0  0  0  0  −   4  0  0  0  0  −   9  0  0  0  0  − รวม  0  0  0  0  -
# ทีมผสมในโอลิมปิก
ทีมผสมในกีฬาโอลิมปิก  เกิดขึ้นในระยะแรกของโอลิมปิกสมัยใหม่ ซึ่งอนุญาตให้นักกีฬาเฉพาะบุคคล รวมตัวกันเป็นทีมจากหลายชาติ โดยคณะกรรมการโอลิมปิกสากล  จัดกลุ่มดังกล่าวเข้าด้วยกัน ด้วยการกำหนดให้เป็นทีมผสม และใช้รหัสของ IOC คือ ZZX ซึ่งทีมผสมนี้ได้รับเหรียญรางวัลรวม 17 เหรียญ ในการแข่งขันสมัยใหม่ 3 ครั้งแรกคือ ครั้งที่ 1 พ.ศ. 2439 (ค.ศ. 1896) ครั้งที่ 2 พ.ศ. 2443 (ค.ศ. 1900) และ ครั้งที่ 3 พ.ศ. 2447 (ค.ศ. 1904)

 เหรียญรางวัลตามชาติที่รวมกัน 
  สหรัฐ  1  0  0  1  สวีเดน  1  0  0  1  เยอรมนี  1  0  0  1  อินเดีย  1  0  0  1   0  1  0  1  สหรัฐ  0  1  0  1   0  0  1  1   0  0  1  1  สหรัฐ  0  0  1  1  สหรัฐ  0  1  0  1 รวมทั้งหมด  4  2  4  10

 เหรียญรางวัลตามชนิดกีฬา 
 17px เทนนิส  1  2  3  6 17px ชักกะเย่อ  1  0  0  1 17px ฟันดาบ  1  0  0  1 17px ปีนเขา  1  0  0  1 17px โปโล  0  0  1  1 รวมทั้งหมด  4  2  4  10
# ดาบิด อัลเบลดา
ดาบิด อัลเบลดา อาลิเกส  เกิดเมื่อวันที่ 1 กันยายน ค.ศ. 1977 เป็นนักฟุตบอลชาวสเปน ปัจจุบันเล่นให้กับสโมสรฟุตบอลบาเลนเซียในลาลิกา ประเทศสเปน ในตำแหน่งกองหลัง

เขาเป็นผู้เล่นของสโมสรฟุตบอลบาเลนเซียที่ลงแข่งขันมากที่สุด โดยเขาได้ลงเล่นไปมากกว่า 400 นัด ตั้งแต่ ค.ศ. 1996 จนถึงในปัจจุบัน โดยเขาได้รับตำแหน่งกัปตันทีมของสโมสรฟุตบอลบาเลนเซีย

ส่วนในฟุตบอลทีมชาติสเปน อัลเบลดาเริ่มรับใช้ทีมชาติตั้งแต่ ค.ศ. 2001 โดยเขาได้ลงเล่นทั้งหมด 51 นัด

เกียรติประวัติ
บาเลนเซีย
ยูฟ่าคัพ: 2003–04
ยูฟ่าซูเปอร์คัพ: 2004
ลาลิกา: 2001–02, 2003–04
โกปาเดลเรย์: 2007–08
ซูเปร์โกปาเดเอสปัญญา: 1999

สเปน 23 ปี
โอลิมปิกฤดูร้อน: เหรียญเงิน 2000

แหล่งข้อมูลอื่น
Valencia official profile  
BDFutbol profile
National team data  

CiberChe stats and bio  
Transfermarkt profile
# โฌนัส กงซัลวิส โอลีเวย์รา
โฌนัส กงซัลวิส โอลีเวย์รา  หรือคนทั่วไปรู้จักในนาม โฌนัส เกิดเมื่อวันที่ 1 เมษายน ค.ศ. 1984 เป็นอดีตนักฟุตบอลชาวบราซิลในตำแหน่งกองหน้า บางครั้งยังเล่นเป็นปีกซ้ายได้อีกด้วย

แหล่งข้อมูลอื่น
Valencia official profile 
BDFutbol profile
Stats and profile at Zerozero
Transfermarkt profile
Ciberche stats and bio
# ภวังคจิต
ภวังคจิต หรือ ภวังคะ (ภว+องฺคะ) แปลตามพยัญชนะว่า "องค์ของภพ" มักใช้รวมกับจิต เป็นภวังคจิต ในทางพระพุทธศาสนา ถือว่า จิตมีลักษณะเกิดดับอยู่ตลอดเวลา ซึ่งการสืบต่อสันตติของจิต ย่อมอาศัยการถ่ายทอดข้อมูลจากภวังคจิตจิตดวงเดิม ไปสู่จิตดวงใหม่ ด้วยกระบวนการของการทำงานของภวังคจิต เพราะเหตุว่าภวังคจิตเป็นเหตุให้สร้างจิตดวงใหม่ตลอดเวลาก่อนจิตดวงเก่าจะดับไป จึงชื่อว่าเป็นเหตุแห่ง "ภพ" หรือเป็นเหตุสร้างภพ

จิต ในทางศาสนาพุทธแบ่งออกเป็นสองส่วนคือ 1. วิถีจิต จิตสำนึก 2. ภวังคจิต จิตใต้สำนึก

 คำจำกัดความ 
ภวังคจิต คือ จิตใต้สำนึกในทางศาสนาพุทธหมายถึงเป็นกระบวนการทำงานแบบอัตโนมัติของจิต จิตใต้สำนึกในความหมายของภวังคจิตนี้จึงอาจแตกต่างจากทางจิตวิทยา

ภวังคจิต เป็นวิบากจิต คือ จิตใต้สำนึกส่วนลึกที่สุดของจิตเป็นที่สั่งสมอารมณ์จนกลายเป็นอุปนิสัย

ภวังคจิต จะเกิดคั่นระหว่างวิถีจิตในแต่ละวาระ ทำหน้าที่สืบต่อและดำรงภพชาติ

ภวังคจิต จะเกิดขึ้นเมื่อวิถีจิตดับ และเมื่อเกิดวิถีจิตภวังคจิตจะดับลง เมื่อวิถีจิตดับลงภวังคจิตจะเกิดขึ้นมาใหม่ ถ้าไม่มีภวังคจิต พอขาดวิถีจิต จิตจะไม่มีการสืบต่อสันตติก็เท่ากับสิ้นชีวิต

ภวังคจิต ในขณะที่เปลี่ยนภพจุติใหม่สู่ชาติใหม่ จะใช้ชื่อว่า ปฏิสนธิจิตแทน ซึ่งเป็นขณะจิตแรกของแต่ละชาติ ภวังคจิตจึงสืบต่อภพในระดับเปลี่ยนชาติด้วย

ภวังคจิต คือมโนทวารเป็นอายตนะที่ 6 อันเป็นวิบาก เป็นอัพยากฤต ซึ่งเป็นจิตตามสภาพปกติ เมื่อยังไม่ขึ้นสู่วิถีจิตรับรู้อารมณ์ จะเป็นเพียงมโน ยังไม่เป็นมโนวิญญาณ เมื่อรับอารมณ์คือเจตสิก จะกลายเป็นมโนวิญญาณ

มีพุทธพจน์ว่า "จิตนี้ประภัสสร (ผุดผ่อง ผ่องใส บริสุทธิ์) แต่เศร้าหมองเพราะอุปกิเลสที่จรมา" จิตที่ประภัสสรในที่นี้พระอรรถกถาจารย์อธิบายว่าหมายถึงภวังคจิต
# ปาโบล เอร์นันเดซ โดมิงเกซ
ปาโบล เอร์นันเดซ โดมิงเกซ (, เกิด 11 เมษายน ค.ศ. 1985) เป็นนักฟุตบอลชาวสเปน ปัจจุบันเล่นให้กับลีดส์ ยูไนเต็ดในพรีเมียร์ลีกอังกฤษ ในตำแหน่งปีกขวา

แหล่งข้อมูลอื่น
Valencia official profile 
BDFutbol profile
National team data  

Transfermarkt profile
CiberChe stats and bio  
Stats and bio at Cadistas1910
# อาดีล รามี
อาดีล รามี (; ; เกิดเมื่อวันที่ 27 ธันวาคม ค.ศ. 1985 เป็นนักฟุตบอลชาวฝรั่งเศส ตำแหน่ง กองหลัง หรือ แบ็กขวา  ปัจจุบันเล่นให้กับสโมสรฟุตบอลทรัว ใน ลีกเอิง ประเทศฝรั่งเศส

แหล่งข้อมูลอื่น
Valencia official profile 
Lille OSC Profile

Adil Rami profile  at fff.fr 
Transfermarkt profile
Ciberche stats and bio
# อันโตนิโอ บาร์รากัน
อันโตนิโอ บาร์รากัน เฟร์นันเดซ (เกิด 12 มิถุนายน ค.ศ. 1987) เป็นนักฟุตบอลชาวสเปน ปัจจุบันลงเล่นในตำแหน่งแบ็กขวา ให้กับเอลเช ในลาลิกา ลีกสูงสุดของประเทศสเปน

แหล่งข้อมูลอื่น

ชีวประวัติและสถิติที่เว็บไซต์ CiberChe
# Platycerium madagascariense
Platycerium madagascariense เป็นเฟินอิงอาศัยในสกุลชายผ้าสีดา เป็นพืชถิ่นเดียวที่พบในประเทศมาดากัสการ์ บนต้นไม้สูงPlatycerium madagascariense fernsiam.com

 ลักษณะทางพฤกษศาสตร์ 
Platycerium madagascariense เป็นเฟินอิงอาศัย ใบกาบแผ่หุ้มกลม ขอบใบด้านบนไม่ชูตั้งขึ้นเป็นตะกร้า มีลักษณะคล้ายกระเช้าเขากวาง ใบชายผ้าเป็นแผ่นหนาและกว้าง รูปสามเหลี่ยม ปลายแยกเป็นแฉกคู่ช่วงกลางใบ ปลายแฉกมนกลม ผิวใบด้านหน้าเป็นเงามัน ไม่มีขนรูปดาวเหมือนชายผ้าสีดาชนิดอื่น ก้านใบสั้น อับสปอร์เกิดติดกันเป็นแผ่น ใต้ใบชายผ้า
# ริชาร์ด ดอว์กินส์
ริชาร์ด ดอว์กินส์  นักชีววิทยาและนักเขียนชาวอังกฤษที่มีชื่อเสียง  มีชื่อเต็มว่า คลินตัน ริชาร์ด ดอว์กินส์ (Clinton Richard Dawkins) เกิดเมื่อวันที่ 26 มีนาคม ค.ศ. 1941 ที่เมืองไนโรบี ประเทศเคนยา เมื่อครั้งที่ยังเป็นอาณานิคมของอังกฤษ จบการศึกษาจากมหาวิทยาลัยออกซฟอร์ด ปัจจุบันเป็นศาสตราจารย์ด้านสัตววิทยา แห่งมหาวิทยาลัยออกซฟอร์ด

ดอว์กินส์ มีชื่อเสียงจากการเป็นนักวิทยาศาสตร์ทางด้านพฤติกรรมศาสตร์และทฤษฎีวิวัฒนาการ โดยได้ศึกษาทฤษฎีวิวัฒนาการของชาร์ลส์ ดาร์วิน และมีความคิดในทฤษฎีนี้  มีผลงานการเขียนหนังสือที่โด่งดัง มีชื่อเสียงกว่า 10 เล่ม อาทิ The Selfish Gene, River out of Eden, The Blind Watchmaker, The God Delusion ซึ่งในแต่ละเล่มนั้นเกี่ยวกับทฤษฎีวิวัฒนาการที่ตรงกันข้ามกับความเชื่อในคริสต์ศาสนาและอิสลาม ซึ่งทำให้ดอว์กินส์ได้ชื่อว่าเป็นผู้ที่คิดในอย่างอเทวนิยมนักศึกษาแพทย์มุสลิม ต่อต้านวิชาวิวัฒนาการ ชาร์ลส์ ดาร์วิน อ้างขัดแย้งคำสอนอิสลาม Richard Dawkins  และยังเป็นนักเขียนบทสารคดีสำหรับภาพยนตร์สารคดีทางโทรทัศน์อีกด้วยจาก IMDb 

ในปี ค.ศ. 2012 โรฮัน เพธิยาโกดา นักวิทยาศาสตร์ชาวศรีลังกา ได้ตั้งชื่อสกุลของปลาน้ำจืดขนาดเล็ก ที่อาศัยอยู่ในประเทศอินเดีย ในวงศ์ Cyprinidae จำนวน 4 ชนิด ว่า Dawkinsia เพื่อเป็นเกียรติแก่ ริชาร์ด ดอว์กินส์
 10 สิ่งมีชีวิตได้ชื่อตามคนดัง จากผู้จัดการออนไลน์
อ้างอิง

แหล่งข้อมูลอื่น
เว็บไซต์มูลนิธิริชาร์ด ดอว์กินส์
# ปลาบู่กล้วย (สกุล)
ปลาบู่กล้วย  เป็นสกุลของปลาขนาดเล็กสกุลหนึ่ง ในวงศ์ปลาบู่ (Gobiidae) ใช้ชื่อสกุลว่า Stigmatogobius (/สติก-มา-โท-โก-เบียส/)

เป็นปลาบู่ขนาดเล็ก มีขนาดความยาวเต็มที่ไม่เกิน 6 เซนติเมตร มีลำตัวทรงกระบอก หัวมีขนาดใหญ่ มีเกล็ดตามแนวลำตัว 24-36 แถว ครีบหางกลม เกล็ดที่แนวสันหลังยื่นเข้ามาอยู่ระหว่างนัยน์ตา บนกระดูกแก้มมีเกล็ดปกคลุม

จัดเป็นปลาทะเลที่อาศัยอยู่บริเวณชายฝั่งที่ติดต่อกับน้ำจืด เช่น ป่าชายเลน, ชะวากทะเล หรือบางครั้งพบในแอ่งน้ำขังชั่วคราวในช่วงน้ำขึ้นน้ำลง สามารถปรับตัวให้อยู่ในน้ำจืดสนิทได้ เป็นปลาที่มีความสวยงาม จึงนิยมเลี้ยงกันเป็นปลาสวยงาม เป็นปลาที่มีพฤติกรรมลอยตัวหากินอยู่บริเวณกลางน้ำถึงผิวน้ำ พบมากในถิ่นที่อยู่อาศัยที่เหมาะสม พบในประเทศไทย 2 ชนิดหน้า 172, สาระน่ารู้ปลาน้ำจืดไทย เล่ม ๒ โดย สมโภชน์ อัคคะทวีวัฒน์ (พ.ศ. 2547) ISBN 974-00-8738-8 Stigmatogobius 

การจำแนก
 Stigmatogobius borneensis (Bleeker, 1850)
 Stigmatogobius elegans Larson, 2005
 Stigmatogobius minima (Hora, 1923)
 Stigmatogobius pleurostigma (Bleeker, 1849)
 Stigmatogobius sadanundio (Hamilton, 1822)
 Stigmatogobius sella (Steindachner, 1881)
 Stigmatogobius signifer Larson, 2005Larson, H. K. (2005). A revision of the gobiid genus Stigmatogobius (Teleostei: Gobiidae), with descriptions of two new species. Ichthyological Exploration of Freshwaters 16(4), 347-70.